KISKŐRÖS VÁROS POLGÁRMESTERE


ELŐTERJESZTÉS
(sürgősséggel a Képviselő-testület 2025. október 15-i ülésére)


TÁRGY: AZ ÖNKORMÁNYZATI TULAJDONÚ 2061 HRSZ-Ú KIVETT KÖZTERÜLET RENDELTETÉSŰ INGATLAN MEGHATÁROZOTT RÉSZÉNEK ÁTMINŐSÍTÉSE, ADÁSVÉTEL

Kincses Gusztávné meghatalmazott, a Bács-Kiskun Vármegyei Kormányhivatal Földhivatali Főosztály Földhivatali Osztály 5. (Kiskőrös) (a továbbiakban: Földhivatali Osztály) előtt a 2057, 2061 és a 2125 hrsz-on nyilvántartott földrészletek telekhatár rendezése érdekében változási vázrajzot és kérelmet nyújtott be telekalakítási engedélyezési eljárás lefolytatására. A változási vázrajz az előterjesztés mellékletét képezi. A telekalakítási engedély 2025. augusztus 22. napján vált véglegessé.
A telekalakítást engedélyező határozat szerint az önkormányzati tulajdonú 2061 hrsz-ú (Aradi utca) ingatlan területéből 18 m2 területrész kerülne összevonásra Kincses Gusztáv tulajdonában lévő 2057 hrsz-ú kivett udvar, épület rendeltetésű ingatlan területével és a 2057 hrsz-ú ingatlanból 31 m2 területrész olvad be az Önkormányzat tulajdonát képező 2125 hrsz-ú (Damjanich utca) ingatlan területébe.

A 2061 hrsz-ú 1643 m2 alapterületű, kivett közterület rendeltetésű (Aradi utca), ingatlan közfeladat ellátását szolgálja, útként funkcionál.
Az önkormányzati tulajdonú Kisfaludy utca, mint kivett közterület rendeltetésű ingatlan a nemzeti vagyonról szóló 2011. évi CXCVI. törvény (a továbbiakban: Nvtv.) 5. § (3) bekezdés a) pontja alapján - az út, mint kötelezően ellátandó közfeladat ellátását szolgáló létesítmény -, az Önkormányzat forgalomképtelen törzsvagyonának részét képezi.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendelet (a továbbiakban: Vagyonrendelet) – különös tekintettel az Nvtv. rendelkezéseire – 10. § (1) bekezdése alapján a vagyon minősítése, átminősítése a Képviselő-testület hatáskörébe tartozik. A (2) bekezdés szerint a törzsvagyon körébe tartozó vagyonelem üzleti vagyonná történő átminősítésének feltétele, hogy a továbbiakban közvetlenül kötelező önkormányzati feladatkör, hatáskör ellátását nem szolgálja, és a feladatkör ellátása az átminősítéssel érintett vagyon nélkül más módon is megoldható és a város Településrendezési Terve is alátámasztja.
Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet 1. számú melléklet D5 tervlapján, az előterjesztés mellékletét képező változási vázrajzokon feltüntetett területrészek tervezett telek-határrendezése kiszabályozásra került.

A kiszabályozás, így a 2057, 2061 és a 2125 hrsz-ú ingatlanokat érintő telekalakítás szerint a 2057 hrsz-ú ingatlan tulajdonosa 18 m2 területrészt vásárol meg az önkormányzati tulajdonú 2061 hrsz-ú Aradi utca területéből, az Önkormányzat pedig 31 m2 területrészt vásárol meg a 2057 hrsz-ú ingatlan területéből, mely területrész a 2125 hrsz-ú, Damjanich utca területébe olvad be. 
A telekhatárrendezés érdekében az Aradi u. területéből 18 m2 területrészt szükséges a Képviselő-testületnek forgalomképtelen törzsvagyonból forgalomképes üzleti vagyonná minősíteni.

Az ingatlanforgalmi szakértő a vételárat 16.000,-ft/m2 árban határozta meg.

A Vagyonrendelet 18. § (6) bekezdésében foglaltak szerint a tulajdonjog átruházás szerződésben foglalt feltételeiről a Képviselő-testület dönt.

Az előterjesztés dokumentációja a képviselő-testületi anyag kiküldését követően vált véglegessé, ezért indokolt az előterjesztés sürgősséggel történő tárgyalása.

A fentiekre tekintettel javaslom, hogy a Képviselő-testület a határozat-tervezetben foglaltak szerint hozza meg döntését.

Kiskőrös, 2025. október 09.
	
	Domonyi László sk.
	polgármester






HATÁROZAT-TERVEZET

A Képviselő-testület 

1. Kiskőrös Város Önkormányzatának kizárólagos tulajdonában lévő, Kiskőrös belterületi 2061 hrsz-on nyilvántartott, kivett közterület rendeltetésű, 1061 m2 nagyságú területéből 18 m2 nagyságú területrészt forgalomképtelen törzsvagyoni körből forgalomképes üzleti vagyonná átminősíti.
2. egyetért azzal, hogy Kiskőrös Város Önkormányzata, a Kiskőrös belterület 2125 hrsz-ú kivett közterület (Damjanich utca) útszélesítése céljára a Kiskőrös belterület 2057 hrsz-on nyilvántartott, kivett udvar, épület megnevezésű ingatlan területéből 31 m2 térmértékű területet 496.000,-Ft összegben, a határozat-tervezet mellékletét képező telekalakítással vegyes adásvételi szerződésben foglalt feltételekkel megvásároljon.
3. egyetért azzal, hogy a 2057 hrsz-ú, kivett udvar, épület megnevezésű ingatlan tulajdonosának meghatalmazottja és haszonélvezeti jog jogosultja 18 m2 területrészt megvásároljon Kiskőrös Város Önkormányzata tulajdonában lévő 2061 hrsz-on nyilvántartott, kivett közterület (Aradi utca) megnevezésű ingatlan területéből telekhatárának rendezése érdekében, a határozat-tervezet mellékletét képező telekalakítással vegyes adásvételi szerződésben foglalt feltételekkel, 288.000,-Ft vételáron. 
4. felhatalmazza a polgármestert a határozat-tervezet mellékletét képező telekalakítással vegyes adásvételi szerződés, továbbá az azzal összefüggő jognyilatkozatok megtételére és aláírására, valamint a tulajdonjog ingatlan-nyilvántartásba történő bejegyeztetésére.

Felelős:	polgármester
Határidő:	azonnal

